Imtella' Awwissu 2, 2021 - Aġġornata 2 Ta' Awwissu, 2021 8:12am Ir-Renju Unit u l-Istati Uniti jemmnu li l-Iran huwa responsabbli tal-attakk fuq tanker li ħalla żewġ persuni mejta, u qalu li din hija ksur ta' liġijiet internazzjonali u qalu se jkunu qed jirrispondu għal dan l-attakk. It-tanker Isealit MV Mercer Street kien attakkat qrib il-kosta ta' Oman il-Ħamis li għadda. Fl-attakk inqatlu Ingliż u Rumen. L-Iran qed jiċħad l-akkużi li huwa responsabbli għall-attakk. L-akkużi tar-Renju Unit u l-Istati Uniti saru wara li l-Prim Ministru Iżraeljan, Naftali Bennett, qal li kien hemm evidenza li l-Iran huwa responsabbli għall-attakk fuq it-tanker ta' kumpanija Iżraeljana. Bennett wissa li l-Iżreal ukoll se jkun qed jibgħat messaġġ ċar lill-Iran.